CELEX: 62019CN0745
Language: ro
Date: 2019-10-10 00:00:00
Title: Cauza C-745/19: Cerere de decizie preliminară introdusă de Sofiyski rayonen sad (Bulgaria) la 10 octombrie 2019 – PH, OI/„Еurobank Bulgaria” АD

9.12.2019   
            
            
               RO
            
            
               Jurnalul Oficial al Uniunii Europene
            
            
               C 413/35
            
         
      Cerere de decizie preliminară introdusă de Sofiyski rayonen sad (Bulgaria) la 10 octombrie 2019 – PH, OI/„Еurobank Bulgaria” АD
      (Cauza C-745/19)
      (2019/C 413/42)
      Limba de procedură: bulgara
      
         Instanța de trimitere
      
      Sofiyski rayonen sad
      
         Părțile din procedura principală
      
      
         Reclamanți: PH, OI
      
         Pârâtă:„Еurobank Bulgaria” АD
      
         Întrebările preliminare
      
      
                  1)
               
               
                  În cazul în care se constată că o clauză privind modificarea unilaterală a ratei dobânzii într-un contract de împrumut încheiat între un vânzător sau un furnizor și un consumator este abuzivă, instanța națională poate considera că rata dobânzii datorate prin contract a fost stabilită (în pofida faptului că în contractul inițial a fost convenit un aranjament contrar) în cuantumul determinat la data plății împrumutului?
               
            
                  2)
               
               
                  În cazul unui răspuns negativ la prima întrebare: Instanța națională poate acorda dobânzi în cazul existenței unei clauze abuzive care nu stabilește pe baza unei metode legale rata variabilă a dobânzii contractuale?
               
            
                  3)
               
               
                  Cum ar fi afectat răspunsul la primele două întrebări de împrejurarea că, în cursul rambursării împrumutului, consumatorul și-a exprimat acordul în ceea ce privește aplicarea unei metode de stabilire a ratei dobânzii care nu conține clauze abuzive?